b'\n_START_ARTICLE_\nInsigna \xe2\x80\x9e10 ani de la mi\xc8\x99carea de eliberare a femeilor din RMN\xe2\x80\x9d\n_START_SECTION_\nStatut\n_START_PARAGRAPH_\n1. Insigna "10 ani de la mi\xc8\x99carea de eliberare a femeilor din RMN" este insigna aniversar\xc4\x83 a organiza\xc8\x9biei publice "Femeile Transnistriei"._NEWLINE_2. Cu Insigna "10 ani de la mi\xc8\x99carea de eliberare a femeilor din RMN" sunt decorate membrele organiza\xc8\x9biilor de femei din Republica Moldoveneasc\xc4\x83 Nistrean\xc4\x83, care au avut o contribu\xc8\x9bie important\xc4\x83 la crearea, ap\xc4\x83rarea \xc8\x99i dezvoltarea Republicii Moldovene\xc8\x99ti Nistrene._NEWLINE_3. Propunerea pentru decorarea cu insigna "10 ani de la mi\xc8\x99carea de eliberare a femeilor din RMN" se face pe baz\xc4\x83 de liste, prezentate de c\xc4\x83tre liderele organiza\xc8\x9biilor publice republicane de femei \xc8\x99i alc\xc4\x83tuite \xc3\xaempreun\xc4\x83 cu \xc8\x99efii administra\xc8\x9biilor de stat \xc8\x99i cu pre\xc8\x99edin\xc8\x9bii Sovietelor raionale \xc8\x99i or\xc4\x83\xc8\x99ene\xc8\x99ti de Deputa\xc8\x9bi ai Poporului \xc8\x99i se avizeaz\xc4\x83 de pre\xc8\x99edintele Republicii Moldovene\xc8\x99ti Nistrene._NEWLINE_Cu Insigna "10 ani de la mi\xc8\x99carea de eliberare a femeilor din RMN" pot fi decora\xc8\x9bi \xc8\x99i cet\xc4\x83\xc8\x9beni str\xc4\x83ini, care au avut o contribu\xc8\x9bie important\xc4\x83 la crearea, construirea \xc8\x99i dezvoltarea Republicii Moldovene\xc8\x99ti Nistrene._NEWLINE_4. Insigna "10 ani de la mi\xc8\x99carea de eliberare a femeilor din RMN" se poart\xc4\x83 pe partea dreapt\xc4\x83 a pieptului \xc8\x99i este aranjat\xc4\x83 dup\xc4\x83 Insigna "Asisten\xc8\x9b\xc4\x83 interna\xc8\x9bional\xc4\x83".\n_START_SECTION_\nDescriere\n_START_PARAGRAPH_\nInsigna "10 ani de la mi\xc8\x99carea de eliberare a femeilor din RMN" este rotund\xc4\x83, cu diametrul de 32 mm \xc8\x99i confec\xc8\x9bionat\xc4\x83 din aliaj cupru-nichel. \xc3\x8en cerc are o margine cu l\xc4\x83\xc8\x9bimea de 0,5 mm. \xc3\x8en partea st\xc3\xa2ng\xc4\x83 sus a aversului medaliei se afl\xc4\x83 gravat\xc4\x83 \xc3\xaen relief imaginea chipului unei femei. \xc3\x8en partea de mijloc este o inscrip\xc8\x9bie pe patru linii: "10 \xd0\xbb\xd0\xb5\xd1\x82 \xd0\xb6\xd0\xb5\xd0\xbd\xd1\x81\xd0\xba\xd0\xbe\xd0\xbc\xd1\x83 \xd0\xb4\xd0\xb2\xd0\xb8\xd0\xb6\xd0\xb5\xd0\xbd\xd0\xb8\xd1\x8e". Imaginea stilizat\xc4\x83 a unei garoafe este situat\xc4\x83 sub inscrip\xc8\x9bie, \xc3\xaen partea de jos a medaliei. Sub aceast\xc4\x83 imagine se afl\xc4\x83 abrevierea "\xd0\x9f\xd0\x9c\xd0\xa0"._NEWLINE_Suprafa\xc8\x9ba medaliei este granulat\xc4\x83 \xc3\xaen relief. Toate inscrip\xc8\x9biile sunt convexe. Imaginea florii de garoaf\xc4\x83 este cioplit\xc4\x83 \xc3\xaen medalie, \xc3\xaenconjurat\xc4\x83 de o margine convex\xc4\x83, \xc3\xaentreaga ei suprafa\xc8\x9b\xc4\x83 fiind acoperit\xc4\x83 cu un smal\xc8\x9b ro\xc8\x99u. Tulpina \xc8\x99i frunzele garoafei sunt gravate pe medalie \xc8\x99i acoperite cu un smal\xc8\x9b verde._NEWLINE_Suprafa\xc8\x9ba reversului medaliei este granulat\xc4\x83 \xc3\xaen relief \xc8\x99i are margine. \xc3\x8en mijlocul cercului se afl\xc4\x83 inscrip\xc8\x9bia pe o linie: "1991-2001". \xc3\x8en\xc4\x83l\xc8\x9bimea numerelor este de 4 mm._NEWLINE_Medalia este prins\xc4\x83 printr-o ureche de un cadru metalic rectangular, av\xc3\xa2nd dimensiunile de 27 x 18 mm. Cadrul este acoperit de o band\xc4\x83 de m\xc4\x83tase lucioas\xc4\x83 cu l\xc4\x83\xc8\x9bimea de 24 mm, av\xc3\xa2nd culorile steagului na\xc8\x9bional al Republicii Moldovene\xc8\x99ti Nistrene, astfel: benzile ro\xc8\x99ii au 9 mm, iar banda verde 9 mm. Pe reversul panglicii se afl\xc4\x83 o agraf\xc4\x83 pentru prinderea decora\xc8\x9biei de haine.'